Carol Pittendrigh van Johannesburg skryf: Ek het dié kis onlangs by ’n vriend se huis afgeneem. Dit het voorheen behoort aan sy ouma wat in die vroeë 1900’s in Indonesië gewoon het. Met die eerste blik lyk dit na natuurlike hout, maar toe die son daarop skyn, kon ek sien dit blink asof dit geverf is; op die foto lyk dit ook of die kis met goue verf versier is. Ek het al ’n paar sulke kamferhout-kiste gesien, maar nooit met dié verftegniek nie. Kan julle my enigiets hieroor vertel?